CELEX: 32009R1227
Language: el
Date: 2009-12-15 00:00:00
Title: Κανονισμός (EE) αριθ. 1227/2009 του Συμβουλίου, της 15ης Δεκεμβρίου 2009 , για την κατάργηση του κανονισμού (ΕΚ) αριθ. 1859/2005 σχετικά με την επιβολή ορισμένων περιοριστικών μέτρων στο Ουζμπεκιστάν

16.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 330/48
            
         
      ΚΑΝΟΝΙΣΜΌΣ (EE) αριθ. 1227/2009 ΤΟΥ ΣΥΜΒΟΥΛΊΟΥ
   
   της 15ης Δεκεμβρίου 2009
   για την κατάργηση του κανονισμού (ΕΚ) αριθ. 1859/2005 σχετικά με την επιβολή ορισμένων περιοριστικών μέτρων στο Ουζμπεκιστάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215, παράγραφος 1,
   την κοινή θέση 2007/734/ΚΕΠΠΑ του Συμβουλίου, της 13ης Νοεμβρίου 2007, για την επιβολή περιοριστικών μέτρων κατά του Ουζμπεκιστάν (1), όπως τροποποιήθηκε και παρατάθηκε με την κοινή θέση 2008/843/ΚΕΠΠΑ του Συμβουλίου (2),
   την κοινή πρόταση του Ύπατου Εκπροσώπου της Ένωσης για Θέματα Εξωτερικής Πολιτικής και Πολιτικής Ασφάλειας, και της Επιτροπής,
   Εκτιμώντας τα εξής:
   
               (1)
            
            
               Ο κανονισμός (ΕΚ) αριθ. 1859/2005 του Συμβουλίου, της 14ης Νοεμβρίου 2005, σχετικά με την επιβολή ορισμένων περιοριστικών μέτρων στο Ουζμπεκιστάν (3) απαγορεύει την πώληση, προμήθεια, μεταφορά ή εξαγωγή στο Ουζμπεκιστάν εξοπλισμού που θα μπορούσε να χρησιμοποιηθεί για εσωτερική καταστολή και την παροχή χρηματοδότησης, χρηματοδοτικής ή τεχνικής βοήθειας σε οποιοδήποτε φυσικό ή νομικό πρόσωπο, οντότητα ή οργανισμό στο Ουζμπεκιστάν ή προς χρήση στη χώρα αυτή.
            
         
               (2)
            
            
               Στις 27 Οκτωβρίου 2009, το Συμβούλιο αποφάσισε ότι η ισχύς των περιοριστικών μέτρων κατά του Ουζμπεκιστάν τα οποία προβλέπονται στην κοινή θέση 2007/734/ΚΕΠΠΑ, όπως τροποποιήθηκε και παρατάθηκε με την κοινή θέση 2008/843/ΚΕΠΠΑ, δεν θα πρέπει να παραταθεί πέραν της ημερομηνίας λήξης της 13ης Νοεμβρίου 2009.
            
         
               (3)
            
            
               Ως εκ τούτου, είναι σκόπιμο να καταργηθεί ο κανονισμός (ΕΚ) αριθ. 1859/2005 αφού λήξει η ισχύς των περιοριστικών μέτρων τα οποία προβλέπονται στην κοινή θέση 2007/734/ΚΕΠΠΑ,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 1859/2005 καταργείται.
   Άρθρο 2
   Ο παρών κανονισμός τίθεται σε ισχύ μία ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 14 Νοεμβρίου 2009.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Δεκεμβρίου 2009.
      
         
            Για το Συμβούλιο
         
         
            Ο Πρόεδρος
         
         E. ERLANDSSON
         
      
   
   
      (1)  ΕΕ L 295, 14.11.2007, σ. 34.
   
      (2)  ΕΕ L 300, 11.11.2008, σ. 55.
   
      (3)  ΕΕ L 299, 16.11.2005, σ. 23.